किन्नौर के रास्तो का जिक्र ना हो तो सब जिक्र बेकार है । किन्नौर के रास्ते बडे अजीब से हैं । अजीब इसलिये क्योकिं कुछ जगह तो पहाडो को इस तरह काटकर बनाया गया है कि वो देखने में अजीब ही लगते हैं । इन रास्तो को देखकर रोमांच भी आता है और ये रहस्यमयी दुनिया का अहसास कराते हैं । कई जगह ये सुरंग तो नही हैं पर सुरंग से कम भी नही हैं । इसकी वजह शायद यहां के पहाड ही हैं जो कि ​इतने सख्त हैं कि उन्हे बीच में से काटकर रास्ता बना दिया गया है जबकि उपर से पहाड ज्यों का त्यों है ।